6. schôdza NR SR - 9.deň - B. popoludní
Dátum: 2023-12-19
Poslanec: Galko, Ľubomír (SLOVENSKO)
Druh vystúpenia: Vystúpenie v rozprave

46. Ďakujem pekne. Vážené panie poslankyne, páni poslanci, vážená koalícia, vraj lepšieho, pokojnejšieho a bezpečnejšieho žitia. Najprv by som chcel pozdraviť pána Pellegriniho a povedať mu, že brnkať po nose môže tak seberovným a nie mne. Takže vám oznamujem, že na konci môjho vystúpenia predložím opäť pozmeňovací návrh. Bude to zaujímaví pozmeňovací návrh. Pohodlne sa usaďte. (Reakcia z pléna.) Áno. (Povedané so smiechom.) Budem vám, samozrejme, čítať a prednášať zrozumiteľne a pomaly, aby som sa náhodou nepomýlil, ako tomu bolo pri predchádzajúcom návrhu zákona „lex ožobračovanie“. Ono vlastne, ak sa pomýlim, tak sa môžem ešte prihlásiť do ústnej rozpravy a tam ho prečítam potom druhýkrát. Takže tá možnosť tu je. Hneď na úvod musím povedať, že návrh tzv. kompetenčného zákona, ktorý tu prerokúvame a prezentuje ho táto vláda podvodníkov a klamárov, nepotvrdzuje, že by ste boli vládou lepšieho, pokojnejšieho alebo bezpečnejšieho Slovenska, ale potvrdzuje pravý opak. Po prvé. Lepšie Slovensko prijatím tohto zákona nezabezpečíte. Zabezpečíte horšie Slovensko, lebo vytvoríte zbytočné ministerstvo. Namiesto toho, aby ste počet úradníkov redukovali, tak ho zvýšite. Okrem toho zlikvidujete životne dôležitú nezávislosť u viacerých úradov. Po druhé. Pokojnejšie Slovensko prijatím tohto zákona takisto nezabezpečíte, práve naopak. Zabezpečíte nepokojnejšie Slovensko. Lebo nie len vaša snaha zlikvidovať špeciálnu prokuratúru a demontovať spravodlivosť a právny štát, ale aj konkrétne tento mimoriadne nebezpečný kompetenčný zákon ženie ľudí do ulíc na protesty a stavia zároveň voči Slovensku aj európske inštitúcie. Po tretie. Bezpečnejšie Slovensko takisto prijatím tejto zákonnej normy nezabezpečíte. Minimálne dokazujete, že v bezpečí pred vami nie sú nie len legislatíva ako taká, ale ani ľudia, napríklad apolitickí odborníci, ktorí tu doteraz roky rokúce bez ohľadu na to, aká vláda bola pri moci, odvádzali pre našu vlasť poctivú apolitickú odbornú prácu. Som nútený konštatovať a je mi to veľmi ľúto, že spoločným menovateľom celého tohto vášho dobrodružstva nazvaného ´darujme Andrejovi Dankovi k narodeninám jedno ministerstvo a zahrňme tam a schválme si spolu s tým čo najviacej svinstiev, ktoré sa popri tom zvezú´, je snaha o uzurpovanie si moci aj tam, kde vám to vôbec neprináleží. Áno, na začiatku možno bola myšlienka zavrieť Andrejovi Dankovi a jeho strane ústa tým, že dostanú k dispozícii ix úradníckych miest na novom ministerstve a v jeho podriadených organizáciách pre straníkov SNS. Minister Taraba evidentne nestíha uspokojiť všetkých straníkov, aj keď usilovne každý deň vyhadzuje z jeho miesta každého, koho stretne v robote na chodbe a strká tam namiesto neho nejakého straníka. Zjavne ani táto jeho frenetická snaha množstvu hladných straníckych krkov nestačí. Lenže blbé je to, že pôvodná snaha darovať ministerstvo Andrejovi Danko sa zvrhla na niečo úplne iné. Vo svojom vystúpení sa budem venovať len niektorým aspektom daného návrhu. Po prvé. Je to vaša drzosť a diletantizmus. Tvárite sa, že riešite jedno nové ministerstvo a popri tom meníte všetko možné ostatné. Celkovo ho novelizujete až 21 zákonov. Robíte to chaoticky, nezrozumiteľne, v skrátenom legislatívnom konaní, prečo tristné je, že sa ukázalo, že ani kopa vašich vlastných koaličných poslancov nemá ani páru, čo vlastne v tom návrhu je. Toľko vecí ste tam pomixovali. Až tragikomicky pôsobila reportáž jednej televízie, kde sa redaktorka pýtala dvoch koaličných poslancov, na nejaké veci z návrhu zákona a jeden povedal, že on k tomu dokopy nič nevie, lebo on len mal prečítať nejaký pozmeňovací návrh, že jeho tým na klube len poverili. No a ten druhý odborník, váš poslanec, ten sa nezmohol ani na také vyjadrenia, ako ten prvý a len čumel na mikrofón ako teľa na nové vráta a niečo nezrozumiteľne koktal. Nehovoriac o tom, že keď sa na výbor pre verejnú správu dotasila predsedníčka Úradu pre dohľad nad zdravotnou starostlivosťou, Bláhová, ako hostka, poslanci koalície pozerali ako vyorané myši, že čo tam vlastne pri prerokúvaní návrhu na zriadenie ministerstva športu tá pani robí. A lámali si hlavu, či sa dala na atletiku, alebo na bedminton. Konštatujem zároveň, že vaša dôvodová správa je katastrofálna. Zdôvodnenia v nej nie sú žiadne. Bezducho tam opisujete jednotlivé paragrafy, ale zdôvodnenie jednotlivých návrhov a zmien žiadne. Drzo ste do návrhu o kreovaní nového ministerstva v skrátenom legislatívnom konaní zakomponovali aj napríklad také veci, ako je špeciálna zbrojárska technika, spôsob odvolávania a menovania vedúcich ústredných orgánov štátnej správy aj postavenie týchto štátnych orgánov. To, že strkáte SIS do pozície postavenia ostatného ústredného orgánu štátnej správy, aby sa jej budúci riaditeľ, ak to bude váš poslanec Tibor Gašpar, mal možnosť vrátiť do parlamentu a mohli ste ho ochrániť pred celou predbežného zadržania, ak by ho náhodou zasa z niečoho obvinili a chceli ho mať vo vyšetrovacej väzbe, pokladám z vašej strany už nie za nejakú drzosť, ale doslova za chrapúňstvo. Takéto schovania sa pod krídla parlamentu a mimo dosahu orgánov činných v trestnom konaní, nie je ničím ospravedlniteľné ani vysvetliteľné. Je to hnusný a perfídny plán, ktorým sa táto koalícia podvodníkov a klamárov už úplne odkopala. Mimochodom včera ma pomerne dosť pobavila reakcia práve Tibora Gašpara, ktorý sa tu ohradil na vystúpenie jednej poslankyne z opozície s tým, že on je predsa odborník a prečo by tam nemohol do tej SIS ísť. Že ona šíri demagógiu, pričom jej nezabudol povedať, že je ešte mladá, a teda ničomu nerozumie a naznačiť jej, že keď je ešte taká mladá, tak on jej odpúšťa. Záver svojej faktickej poznámky využil na to, aby tu zasa čítal z nejakých zmanipulovaných nahrávok, ktoré nás nezaujímajú. A nemajú tu v rozprave čo hľadať, resp. chcel ten záver svojej faktickej poznámky tak využiť, len tak využiť, lebo mu našťastie skončil čas, tak nemal možnosť tu s tými prepismi z nahrávok ďalej smradiť. Spomínam to tu hlavne preto, lebo pán Gašpar ani slovkom nevyvrátil to, čo tu viacerí opakovane z opozície tvrdíme. Že táto zmena je navrhnutá výlučne kvôli nemu, že je účelová a že ho má v prípade akéhokoľvek ďalšieho obvinenia ochrániť návratom do parlamentu pred možným umiestnením do cely predbežného zadržania. Po druhé. Je to vaša arogancia a bohorovnosť. Idete zlikvidovať nezávislosť Úradu pre dohľad nad zdravotnou starostlivosťou a navrhujete zmeniť spôsob vymenovania predsedu a nemáte v sebe ani toľko chochmesu, aby ste toto dali prerokovať na výbor pre zdravotníctvo... To je arogantné. Vyrušujete ma, vy dvaja. (Prerušenie vystúpenia časomerom.) Šimečka, Michal, podpredseda NR SR Ja len, že pokračujte. Galko, Ľubomír, poslanec NR SR Cpete svoje nectené, špinavé paprče do niečoho, čo má byť všetkým sväté. A to nezávislosť úradu, ktorý kontroluje, či napríklad neprišlo k chybám, nesprávnej liečbe a následne ujme na zdraví alebo dokonca aj smrti občanov. Úradu, ktorý kontroluje štátne aj súkromné zdravotné poisťovne, a má právo aj zasiahnuť za určitých okolností do spôsobu ich efektívneho fungovania. Medzi dôvody na odvolanie predsedu úradu ste zaradili dôvod, citujem: „Ak existujú iné závažné dôvody najmä v prípade konania, ktoré vyvoláva alebo je spôsobilé vyvolať pochybnosti o osobnostných, morálnych alebo odborných predpokladoch na výkone vo funkcie." To je to isté ako bez udania dôvodu, lebo pod to schováte akýkoľvek dôvod na odvolanie a z akéhokoľvek predsedu úradu v budúcnosti tým robíte vazala vládnej moci. Zasa idete podobne ako pri špeciálnej prokuratúre rozbiť úrad kvôli tomu, že sa chcete zbaviť jeho súčasnej predsedníčky. Síce celý úrad úplne nerušíte ako špeciálnu prokuratúru, ale chcete z neho spraviť bezzubú trafiku vládnych nominantov, ktorá neodkontroluje poriadne vôbec nič. Inak keď sme už pri tom, toto je na tejto vláde podvodníkov a klamárov fascinujúce. Že keď sa potrebujú zbaviť nejakého človeka, lebo je to nezávislý profík, ktorý im nejde po ruke a chcú si dať na jeho miesto niekoho svojho, servilnejšieho, tak buď zničia celý úrad, alebo ho z nezávislého spravia závislým. Keď zasa potrebujú dosadiť niekde svojho človeka, nie síce odborne zdatného a schopného, ale skôr schopného všetkého a má na jeho vymenovanie prezidentka, u ktorej by nemal šancu sa o to miesto uchádzať, lebo by ho prezidentka vypoklonkovala už od záhradnej brány Prezidentského paláca, šup s úradom mimo dosah prezidentky. Popritom ešte pre istotu rozšíria možnosti odvolania človeka, ktorého chcú z jeho miesta odpáliť, len aby im to išlo šikovnejšie a bezbolestnejšie. V skutočnosti bohorovné konanie. Na tomto mieste je hodné pripomenúť, že nie je lepšie vysvedčenie pre šéfku Úradu pre dohľad nad zdravotnou starostlivosťou, ako to, že jej idú po krku finančné skupiny cez nastrčenú ministerku zdravotníctva z politickej partaje SMER II alias HLAS Petra Pellegriniho z tejto vlády podvodníkov a klamárov, ktorá teraz na Slovensku vládne. Niet pre tú šéfku tohto úradu lepšie vysvedčenie. Po tretie. Sú to vami navrhnuté chybné až nebezpečné veci. Za vážnu chybu pokladám to, že Slovenská informačná služba, ministerstvo zahraničných vecí má vypadnúť z reťazca posudzovateľov žiadostí o licencie na obchodovanie s vojenským materiálom a výrobkami a technológiami dvojakého použitia v oblasti zbrojárstva a udeľovanie licencií sa má presunúť na ministerstvo obrany. Stratí sa tým istá krížová, resp. mimorezortná kontrola nad jednotlivými dovozmi a vývozmi. Treba si totiž uvedomiť, že častokrát o tieto licencie žiadajú podniky, kde jedným z akcionárov, resp. jediným akcionárom je práve rezort obrany. A v takýchto prípadoch a v dnešnej zložitej geopolitickej situácií práveže je mimoriadne žiadúce, aby boli do posudzovateľského reťazca zapojené aj subjekty mimo hlavného alebo dokonca jediného akcionára, žiadateľa. To, že tomu celému má veliť Robert Kaliňák, je problém. A je to až tragické. Áno. Je to aj neprijateľné a nebezpečné, nakoľko on je v konflikte záujmov ako aktívny alebo ak chcete zamaskovaný podnikateľ v zbrojárstve. Ale treba zdôrazniť, že aj keby bol na jeho mieste iný, tak platí, že táto zmena spočívajúca vo vypustení oboch subjektov z povoľovacieho konania by bola nesprávna. Má to to totiž ten rozmer, že aj ministerstvo zahraničných vecí, aj Slovenská informačná služba disponujú totiž často informáciami, ku ktorým sa ministerstvo obrany, aj keď je jeho súčasťou Vojenské spravodajstvo, nevie nijako dostať. A práve tieto informácie môžu byť kľúčové pri zamietnutí alebo naopak pri povolení tej-ktorej žiadosti. Preto je táto zmena neodborná, zlá až nebezpečná. No a to, že ste k tomu predložili ešte aj pozmeňovací návrh, že štátny orgán bude môcť konanie o udelení licencie prerušiť a to bez toho, aby bola stanovená lehota, dokedy má rozhodnúť, no tak to je až úchvatné. To čo chcete tie podnikateľské subjekty vydierať alebo čo chcete s nimi robiť? Ja som teraz viac ako tri roky viedol ako generálny riaditeľ a predseda predstavenstva akciovú spoločnosť Letecké opravovne Trenčín, kde je jediným akcionárom ministerstvo obrany a s licenciami som tam prichádzal do styku pravidelne. A poviem vám, že na to, aby takýto podnik prežil a zabezpečil pre ľudí robotu a dostal sa do priateľských čísiel, sa musíte sakramentsky obracať. A to vám nestačia zákazky v rezorte obrane, pretože po transformácií slovenskej armády na profesionálne ozbrojené sily Slovenskej republiky a vstupe do NATO a kolektívneho systému obrany, tých zákaziek nie je až tak veľa, aby vás uživili. Musíte sa obracať vo svete a to nielen u partnerov z Európskej únie a NATO, ale aj inde, aby ste prežili. Musíte ísť dole s cenami, súhlasiť so šibeničnými termínmi, aby ste sa v tvrdej konkurencií presadili v medzinárodných tendroch. Potrebujete všetko precízne naplánovať, pripraviť, častokrát vašu ponuku ohlodáte až na kosť, aby ste uspeli. Uspokojíte sa s tým, že idete s minimálnym ziskom alebo aj bez neho, len aby mali ľudia robotu a ich rodiny živobytie. Jeden príklad. Vyhrali sme tender v Indii, v krajine, kde sa po prvýkrát v histórií táto krajina presadila. Opravovali sme tam 14 vrtuľníkov systémom, že sme tam vysielali v niekoľkých etapách naše pracovné firmy, tímy a tie realizovali opravy priamo v Indii. Na to tiež potrebujete mať vývoznú licenciu, lebo to je vývoz služby. To ako by sme sa mohli zúčastniť tohto tendra a pripraviť svoju ponuku, keby sme nevedeli, že kedy dostaneme tú licenciu? Ako by sme naplánovali tie výjazdy? Môžete mi to niekto z vás povedať? Toto je jeden z reálnych úspešných príkladov z praxe, ktoré do budúcnosti vami navrhnutý zákon pošle do teplých krajín. V preklade, vystaví im neprekonateľnú prekážku. A takýchto príkladov z praxe vám tu môžem vysypať kopu. Dosť ich tam bolo za tie tri a pol roka. Vy viete vôbec, že súčasťou podmienok každého takéhoto tendra, takéto medzinárodné súťaže sú veľmi tvrdé sankcie v prípade omeškania pri realizácií zákazky? No evidentne to neviete, lebo tomu nerozumiete. Inak by ste takýto pozmeňovací návrh nemohli dať. Celá táto časť týkajúca sa licencií pri obchodovaní s vojenským materiálom a tovaru a technológií dvojakého použitia len explicitne dokazuje, že tí, ktorí to navrhli, aj tí, čo to idú schváliť okolo praxe v danej oblasti vo svojom živote ani len neprešli, ani sa o nich neobtrela. Mohol by som ešte rozpitvávať tento hlúpy a nebezpečný návrh zákona zľava, sprava, ale myslím si, že to už nie je nutné. Jednak to spravili už mnohí predo mnou a jednak by to už bolo ako hrádza... hádzanie hrachu na stenu. Zdôrazním ešte to, že pri takejto neodbornej, diletantskej a nespravodlivej zákonnej norme je isté, že Slovensko sa neposunie ani o milimeter k lepšiemu. Ale naopak, zaradí spätný chod. O tomto som hlboko presvedčený. Návrh tohto zákona, samozrejme, členovia nášho hnutia nepodporia pre dôvody, ktoré som uviedol. Som si istý, že to ani od nás neočakávate. Nápady a iniciatívy, ktoré sú zhmotnené v návrhu zákona, ktorý prerokúvame, pokladáme za barbarské a nebezpečné. Sú to návrhy, ktoré chcú pokračovať v neblahej praxi, ovládnime všetko a ktorých cieľom je sústrediť a uzurpovať si aj tú moc do rúk vládnucej vrstvy, ktorá jej rozhodne nepatrí. A postupne zlikvidovať všetko, čo sa o nejakú odbornosť, apolitickosť a nezávislosť čo len trocha obtrelo. Hulvátsky a surovo. A preto si tento návrh zákona nielenže nezaslúži našu podporu, ale si, naopak, zaslúži naše rozhodné odsúdenie a verejný pranier. Skôr ako prečítam môj pozmeňovací návrh k tomuto návrhu zákona, dovoľte mi, aby som poďakoval tým poslancom hnutia alebo tým poslancom klubu Progresívne Slovensko, ktorí pridali svoje podpisy pod tento pozmeňujúci návrh, nakoľko niektorí naši poslanci nášho hnutia sú chorí a nemohli sa pod to podpísať. Ďakujem vám. Teraz prečítam svoj pozmeňovací návrh k tomuto návrhu zákona. Budem ho čítať zrozumiteľne, tak aby ho každý pochopil. Pozmeňujúci návrh poslanca Národnej rady Slovenskej republiky Ľubomíra Galka k vládnemu návrhu zákona, ktorým sa mení a dopĺňa zákon č. 575/2001 Z. z. o organizácií činnosti vlády a organizácií činnosti ústrednej štátnej správy v znení neskorších predpisov a ktorým sa menia a dopĺňajú niektoré zákony. 1. V čl. I sa vypúšťa bod 1. Nasledujúce body sa primerane prečíslujú. 2. V čl. I sa vypúšťa bod 2. Nasledujúce body sa primerane prečíslujú. 3. V čl. I sa vypúšťa bod 3. Nasledujúce body sa primerane prečíslujú. 4. V čl. I sa vypúšťa bod 4. Nasledujúce body sa primerane prečíslujú. 5. V čl. I sa vypúšťa bod 5. Nasledujúce body sa primerane prečíslujú. (Rečníkovi sa vypol mikrofón. Prerušenie vystúpenia predsedajúcim.) Šimečka, Michal, podpredseda NR SR Môžete, prosím, pánovi poslancovi zapnúť mikrofón? (Reakcie z pléna.) Skúste to zapnúť, pán poslanec. Galko, Ľubomír, poslanec NR SR 6. V čl. I sa vypúšťa bod 6. Nasledujúce body sa primerane prečíslujú. 7. V čl. I sa vypúšťa bod 7. Nasledujúce body sa primerane prečíslujú. 8. V čl. I sa vypúšťa bod 8. Nasledujúce body sa primerane prečíslujú. 9. V čl. I sa vypúšťa bod 9. Nasledujúce body sa primerane prečíslujú. 10. V čl. I sa vypúšťa bod 10. Nasledujúce body sa primerane prečíslujú. 11. V čl. I sa vypúšťa bod 11. Nasledujúce body sa primerane prečíslujú. 12. V čl. I sa vypúšťa bod 12. Nasledujúce body sa primerane prečíslujú. 13. V čl. I sa vypúšťa bod 13. Nasledujúce body sa primerane prečíslujú. 14. V čl. I sa vypúšťa bod 14. Nasledujúce body sa primerane prečíslujú 15. V čl. I sa vypúšťa bod 15. Nasledujúce body sa primerane prečíslujú. 16. V čl. I sa vypúšťa bod 16. Nasledujúce body sa primerane prečíslujú. 17. V čl. I sa vypúšťa bod 17. Nasledujúce body sa primerane prečíslujú. 18. V čl. I sa vypúšťa bod 18. Nasledujúce body sa primerane prečíslujú. 19. V čl. I sa vypúšťa bod 19. Nasledujúce body sa primerane prečíslujú. 20. V čl. I sa vypúšťa bod 20. Nasledujúce body sa primerane prečíslujú. 21. V čl. I sa vypúšťa bod 21. Nasledujúce body sa primerane prečíslujú. 22. V čl. I sa vypúšťa bod 22. Nasledujúce body sa primerane prečíslujú. 23. V čl. I sa vypúšťa bod 23. Nasledujúci bod sa primerane prečísluje. 24. V čl. I sa vypúšťa bod 24. 25. V čl. II sa vypúšťa bod 1. Nasledujúce body sa primerane prečíslujú. 26. V čl. II sa vypúšťa bod 2. Nasledujúce body sa primerane prečíslujú. 27. V čl. II sa vypúšťa bod 3. Nasledujúce body sa primerane prečíslujú. 28. V čl. II sa vypúšťa bod 4. Nasledujúce body sa primerane prečíslujú. 29. V čl. II sa vypúšťa bod 5. Nasledujúci bod sa primerane prečísluje. 30. V čl. II sa vypúšťa bod 6. 31. V čl. III sa vypúšťa bod 1. Nasledujúce body sa primerane prečíslujú. 32. V čl. III sa vypúšťa bod 2. Nasledujúce body sa primerane prečíslujú. 33. V čl. III sa vypúšťa bod 3. Nasledujúci bod sa primerane prečísluje. 34. V čl. III sa vypúšťa bod 4. 35. V čl. IV sa vypúšťa bod 1. Nasledujúce body sa primerane prečíslujú. 36. V čl. IV sa vypúšťa bod 2. Nasledujúce body sa primerane prečíslujú. 37. V čl. IV sa vypúšťa bod 3. Nasledujúci bod sa primerane prečísluje. 38. V čl. IV sa vypúšťa bod 4. 39. V čl. V sa vypúšťa bod 1. Nasledujúce body sa primerane prečíslujú. 40. V čl. V sa vypúšťa bod 2. Nasledujúce body sa primerane prečíslujú. 41. V čl. V sa vypúšťa bod 3. Nasledujúce body sa primerane prečíslujú. 42. V čl. V sa vypúšťa bod 4. Nasledujúci bod sa primerane prečísluje. 43. V čl. V sa vypúšťa bod 5. 44. V čl. VI sa vypúšťa bod 1. Nasledujúce body sa primerane prečíslujú. 45. V čl. VI sa vypúšťa bod 2. Nasledujúce body sa primerane prečíslujú. 46. V čl. VI sa vypúšťa bod 3. Nasledujúce body sa primerane prečíslujú. 47. V čl. VI sa vypúšťa bod 4. Nasledujúci bod sa primerane prečísluje. 48. V čl. VI sa vypúšťa bod 5. 49. V čl. VII sa vypúšťa bod 1. Nasledujúce body sa primerane prečíslujú. 50. V čl. VII sa vypúšťa bod 2. Nasledujúce body sa primerane prečíslujú. 51. V čl. VII sa vypúšťa bod 3. Nasledujúce body sa primerane prečíslujú. 52. V čl. VII sa vypúšťa bod 4. Nasledujúce body sa primerane prečíslujú. 53. V čl. VII sa vypúšťa bod 5. Nasledujúce body sa primerane prečíslujú. 54. V čl. VII sa vypúšťa bod 6. Nasledujúce body sa primerane prečíslujú. 55. V čl. VII sa vypúšťa bod 7. Nasledujúci bod sa primerane prečísluje. 56. V čl. VII sa vypúšťa bod 8. 57. V čl. VIII sa vypúšťa bod 1. Nasledujúce body sa primerane prečíslujú. 58. V čl. VIII sa vypúšťa bod 2. Nasledujúce body sa primerane prečíslujú. 59. V čl. VIII sa vypúšťa bod 3. Nasledujúce body sa primerane prečíslujú. 60. V čl. VIII sa vypúšťa bod 4. Nasledujúce body sa primerane prečíslujú. 61. V čl. VIII sa vypúšťa bod 5. Nasledujúce body sa primerane prečíslujú. 62. V čl. VIII sa vypúšťa bod 6. Nasledujúce body sa primerane prečíslujú. 63. V čl. VIII sa vypúšťa bod 7. Nasledujúce body sa primerane prečíslujú. 64. V čl. VIII sa vypúšťa bod 8. Nasledujúce body sa primerane prečíslujú. 65. V čl. VIII sa vypúšťa bod 9. Nasledujúce body sa primerane prečíslujú. 66. V čl. VIII sa vypúšťa bod 10. Nasledujúce body sa primerane prečíslujú. 67. V čl. VIII sa vypúšťa bod 11. Nasledujúce body sa primerane prečíslujú. 68. V čl. VIII sa vypúšťa bod 12. Nasledujúci bod sa primerane prečísluje. 69. V čl. VIII sa vypúšťa bod 13. 70. V čl. IX sa vypúšťa bod 1. Nasledujúce body sa primerane prečíslujú. 71. V čl. IX sa vypúšťa bod 2. Nasledujúce body sa primerane prečíslujú. 72. V čl. IX sa vypúšťa bod 3. Nasledujúce body sa primerane prečíslujú. 73. V čl. IX sa vypúšťa bod 4. Nasledujúce body sa primerane prečíslujú. 74. V čl. IX sa vypúšťa bod 5. Nasledujúci bod sa primerane prečísluje. 75. V čl. IX sa vypúšťa bod 6. 76. Čl. X sa vypúšťa. Nasledujúce články sa primerane prečíslujú. 77. V čl. XI sa vypúšťa bod 1. Nasledujúci bod sa primerane prečísluje. 78. V čl. XI sa vypúšťa bod 2. 79. V čl. XII sa vypúšťa bod 1. Nasledujúce body sa primerane prečíslujú. 80. V čl. XII sa vypúšťa bod 2. Nasledujúce body sa primerane prečíslujú. 81. V čl. XII sa vypúšťa bod 3. Nasledujúci bod sa primerane prečísluje. 82. V čl. XII sa vypúšťa bod 4. 83. V čl. XIII sa vypúšťa bod 1. Nasledujúce body sa primerane prečíslujú. 84. V čl. XIII sa vypúšťa bod 2. Nasledujúce body sa primerane prečíslujú. 85. V čl. XIII sa vypúšťa bod 3. Nasledujúce body sa primerane prečíslujú. 86. V čl. XIII sa vypúšťa bod 4. Nasledujúce body sa primerane prečíslujú. 87. V čl. XIII sa vypúšťa bod 5. Nasledujúce body sa primerane prečíslujú. 88. V čl. XIII sa vypúšťa bod 6. Nasledujúce body sa primerane prečíslujú. 89. V čl. XIII sa vypúšťa bod 7. Nasledujúce body sa primerane prečíslujú. 90. V čl. XIII sa vypúšťa bod 8. Nasledujúce body sa primerane prečíslujú. 91. V čl. XIII sa vypúšťa bod 9. Nasledujúce body sa primerane prečíslujú. 92. V čl. XIII sa vypúšťa bod 10. Nasledujúce body sa primerane prečíslujú. 93. V čl. XIII sa vypúšťa bod 11. Nasledujúci bod sa primerane prečísluje. 94. V čl. XIII sa vypúšťa bod 12. 95. Čl. XIV sa vypúšťa. Nasledujúce články sa primerane prečíslujú. 96. V čl. XV sa vypúšťa bod 1. Nasledujúci bod sa primerane prečísluje. 97. V čl. XV sa vypúšťa bod 2. 98. V čl. XVI sa vypúšťa bod 1. Nasledujúce body sa primerane prečíslujú. 99. V čl. XVI sa vypúšťa bod 2. Nasledujúci bod sa primerane prečísluje. 100. V čl. XVI sa vypúšťa bod 3. 101. V čl. XVII sa vypúšťa bod 1. Nasledujúce body sa primerane prečíslujú. 102. V čl. XVII sa vypúšťa bod 2. Nasledujúce body sa primerane prečíslujú. 103. V čl. XVII sa vypúšťa bod 3. Nasledujúce body sa primerane prečíslujú. 104. V čl. XVII sa vypúšťa bod 4. Nasledujúci bod sa primerane prečísluje. 105. V čl. XVII sa vypúšťa bod 5. 106. V čl. XVIII sa vypúšťa bod 1. Nasledujúci bod sa primerane prečísluje. 107. V čl. XVIII sa vypúšťa bod 2. 108. V čl. XIX sa vypúšťa bod 1. Nasledujúce body sa primerane prečíslujú. 109. V čl. XIX sa vypúšťa bod 2. Nasledujúci bod sa primerane prečísluje. 110. V čl. XIX sa vypúšťa bod 3. 111. Čl. XX sa vypúšťa. Nasledujúce články sa primerane prečíslujú. 112. V čl. XXI sa vypúšťa bod 1. Nasledujúci bod sa primerane prečísluje. 113. V čl. XXI sa vypúšťa bod 2. Pán predsedajúci, o každom bode môjho pozmeňovacieho návrhu žiadam hlasovať osobitne. Ďakujem vám za pozornosť.